internet vaartha 188 Views
కింగ్‌స్టన్‌ : ఈ సంవత్సరం ఆగస్టులో జరిగే రియో ఒలింపిక్స్‌ తన కెరీర్‌లో చివరి ఒలింపిక్స్‌ అని జమైకా స్టార్‌ స్ప్రింటర్‌ ఉసేన్‌ బోల్ట్‌ ధృవీకరించాడు. పూర్తి ఫిట్‌నెస్‌తో ఉంటే 2020 టోక్యో ఒలింపిక్స్‌లోనూ బోల్ట్‌ బరిలోకి దిగే అవకాశముందని అతని కోచ్‌ గ్లెన్‌ మిల్స్‌ ఇటీవలే వ్యాఖ్యానించాడు.కాగా 2008 బీజింగ్‌,2012 లండన్‌ ఒలింపిక్స్‌ క్రీడల్లో మూడు స్వర్ణాలు సాధించిన బోల్ట్‌ ఇదే ఫలితాన్ని రియో ఒలింపిక్స్‌లోనూ పునరావృ తం చేయాలనే పట్టుదలతో ఉన్నాడు.రియో ఒలింపిక్స్‌ లోనూ మూడు స్వర్ణాలు సాధించాలనే టార్గెట్‌ నిర్ధేశించు కున్నాను,ఒకవేళ రియోలో నా టార్గెట్‌ నెరవేరితే మరో నాలుగు సంవత్సరాలు ఇదే ఉత్సాహంతో కొనసాగడం చాలా కష్టం అందుకే నా కెరీర్‌లో రియోనే చివరి ఒలింపిక్స్‌ క్రీడలు కానున్నాయి అని బోల్ట్‌ స్పష్టం చేశాడు.